
ΣΧΕΔΙΟ ΣΥΣΤΑΣΗΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ
προς το Συμβούλιο, την Επιτροπή ή την Αντιπρόεδρο της Επιτροπής/Ύπατη Εκπρόσωπο της Ένωσης για θέματα εξωτερικής πολιτικής και πολιτικής ασφαλείας σχετικά με την ενίσχυση της συνεργασίας ΕΕ-Καναδά υπό το πρίσμα του τρέχοντος γεωπολιτικού πλαισίου, συμπεριλαμβανομένων των απειλών για την οικονομική σταθερότητα και κυριαρχία του Καναδά·
(2025/2168(INI))
Το Ευρωπαϊκό Κοινοβούλιο,
–	έχοντας υπόψη τη συμφωνία στρατηγικής εταιρικής σχέσης μεταξύ της Ευρωπαϊκής Ένωσης και των κρατών μελών της, αφενός, και του Καναδά, αφετέρου[footnoteRef:1] που υπογράφηκε στις 30 Οκτωβρίου 2016 και εφαρμόζεται προσωρινά από την 1η Απριλίου 2017, [1:  ΕΕ L 329 της 3.12.2016, σ. 45, ELI: http://data.europa.eu/eli/agree_internation/2016/2118/oj.] 

–	έχοντας υπόψη τη συνολική οικονομική και εμπορική συμφωνία (στο εξής: CETA) μεταξύ του Καναδά, αφενός, και της Ευρωπαϊκής Ένωσης και των κρατών μελών της, αφετέρου[footnoteRef:2] που εφαρμόζεται προσωρινά από την 21η Σεπτεμβρίου 2017, [2:  ΕΕ L 11 της 14.1.2017, σ. 23, ELI: http://data.europa.eu/eli/agree_internation/2017/37/oj.] 

–	έχοντας υπόψη την Ψηφιακή Εταιρική Σχέση ΕΕ-Καναδά και την Πράσινη Συμμαχία ΕΕ-Καναδά, που εγκαινιάστηκαν στις 23 Νοεμβρίου 2023,
–	έχοντας υπόψη τη δήλωση της Ευρωπαϊκής Ένωσης και του Καναδά με τίτλο «Joint Statement:

Enduring Partnership, Ambitious Agenda» (Κοινή δήλωση: μακροχρόνια εταιρική σχέση, φιλόδοξο θεματολόγιο), που εγκρίθηκε κατά τη σύνοδο κορυφής ΕΕ-Καναδά που πραγματοποιήθηκε στις Βρυξέλλες στις 23 Ιουνίου 2025,
–	έχοντας υπόψη την εταιρική σχέση ασφάλειας και άμυνας μεταξύ της Ευρωπαϊκής Ένωσης και του Καναδά, η οποία υπεγράφη στη σύνοδο κορυφής ΕΕ-Καναδά που πραγματοποιήθηκε στις 23 Ιουνίου 2025,
–	έχοντας υπόψη τη σύστασή του σχετικά με τη διπλωματική στρατηγική και τη γεωπολιτική συνεργασία της ΕΕ στην Αρκτική[footnoteRef:3], [3:  Κείμενο προς έγκριση τον Νοέμβριο του 2025.] 

–	έχοντας υπόψη το άρθρο 121 του Κανονισμού του,
–	έχοντας υπόψη τη γνωμοδότηση της Επιτροπής Διεθνούς Εμπορίου,
–	έχοντας υπόψη την έκθεση της Επιτροπής Εξωτερικών Υποθέσεων (A10‑0000/2025),
Α.	λαμβάνοντας υπόψη ότι, σε ένα γεωπολιτικό πλαίσιο αυξημένης αντιπαλότητας ισχύος, πολιτικής αστάθειας και επιτάχυνσης της κλιματικής αλλαγής, η Ευρωπαϊκή Ένωση και ο Καναδάς έχουν κοινό και αυξημένο ενδιαφέρον για την εμβάθυνση της συνεργασίας τους και την προάσπιση της βασισμένης σε κανόνες διεθνούς τάξης·
Β.	λαμβάνοντας υπόψη ότι η ΕΕ και ο Καναδάς είναι στρατηγικοί εταίροι ενωμένοι στην πεποίθησή τους ότι η δημοκρατία, το κράτος δικαίου, τα ανθρώπινα δικαιώματα και η πολυμερής συνεργασία είναι επωφελή για τις καναδικές και ευρωπαϊκές κοινωνίες και τη διεθνή κοινότητα και, ως εκ τούτου, θα πρέπει να προστατεύονται από παγκόσμιες συμμαχίες ομοϊδεατών εταίρων·
Γ.	λαμβάνοντας υπόψη ότι η αποτελεσματική συνεργασία ΕΕ-Καναδά με βάση την κοινή ηγεσία και ευθύνη είναι ζωτικής σημασίας για την αντιμετώπιση παγκόσμιων προκλήσεων, όπως ο πόλεμος της Ρωσίας κατά της Ουκρανίας, ο υβριδικός πόλεμος της Ρωσίας κατά των δημοκρατικών κοινωνιών, ο γεωπολιτικός ανταγωνισμός στην Αρκτική, η αυξανόμενη αποφασιστικότητα της Κίνας, η αυξημένη αστάθεια στην εξωτερική πολιτική των ΗΠΑ, η κλιματική αλλαγή και η κατάσταση στη Μέση Ανατολή·
Δ.	λαμβάνοντας υπόψη ότι η συνεργασία μεταξύ της ΕΕ και του Καναδά εντός των υφιστάμενων πλαισίων είναι απαραίτητη για τη διατήρηση και την ενίσχυση της ευημερίας και για τα δύο μέρη· λαμβάνοντας υπόψη ότι παραδείγματα αυτής της ουσιαστικής συνεργασίας περιλαμβάνουν την εμπορική και οικονομική συνεργασία, καθώς και κοινές φιλοδοξίες για την αντιμετώπιση προκλήσεων όπως η πράσινη και η ψηφιακή μετάβαση·
Ε.	λαμβάνοντας υπόψη ότι ο Καναδάς, μέσω της δέσμευσής του για μακροπρόθεσμη στήριξη της Ουκρανίας και ισχυρή ηγεσία κατά τη διάρκεια της προεδρίας του στην ομάδα G7, έχει αποδειχθεί στρατηγικός εταίρος της ΕΕ και αξιόπιστος σύμμαχος του ΝΑΤΟ·
ΣΤ.	λαμβάνοντας υπόψη ότι πρέπει να ενεργοποιηθεί το πλήρες δυναμικό των υφιστάμενων μέσων συνεργασίας ΕΕ-Καναδά και να ενισχυθεί σημαντικά η εταιρική σχέση ΕΕ-Καναδά προκειμένου να αντιταχθούν από κοινού στον πόλεμο της Ρωσίας κατά της Ουκρανίας, στον αναθεωρητισμό των γεωπολιτικών παραγόντων, στην κλιμάκωση των εκστρατειών υβριδικού πολέμου κατά των δημοκρατικών κοινωνιών, στην κλιματική αλλαγή και στις προκλήσεις για την παγκόσμια εμπορική τάξη·
1.	συνιστά στο Συμβούλιο, στην Επιτροπή και στην Αντιπρόεδρο της Επιτροπής/Ύπατη Εκπρόσωπο της Ένωσης για θέματα εξωτερικής πολιτικής και πολιτικής ασφαλείας:
Η εταιρική σχέση ΕΕ-Καναδά: θεσμικό πλαίσιο
α)	να αδράξουν αυτήν τη συγκυρία κοινών προκλήσεων ως ευκαιρία για να αξιοποιηθεί πλήρως το δυναμικό της στρατηγικής εταιρικής σχέσης ΕΕ-Καναδά και να αναβαθμίσουν τη σχέση σε νέο επίπεδο για την επιδίωξη κοινών συμφερόντων και αξιών σε ένα ταχέως μεταβαλλόμενο παγκόσμιο περιβάλλον·
β)	να μεγιστοποιήσουν τις προσπάθειές του για την ταχεία εφαρμογή των συμπερασμάτων της συνόδου κορυφής ΕΕ-Καναδά της 23ης Ιουνίου 2025, λαμβάνοντας συγκεκριμένα μέτρα για την επίτευξη απτής προόδου στους τομείς που περιγράφονται στην κοινή δήλωση και στην εταιρική σχέση ασφάλειας και άμυνας·
γ)	να εντείνουν τους πολυεπίπεδους διαλόγους, συμπεριλαμβανομένων των συνόδων κορυφής και των κοινών πρωτοβουλιών, καθώς και των μορφών μακροπρόθεσμης συνεργασίας σε επίπεδο εργασίας, προκειμένου να εμβαθύνουν τη συνεργασία και να αντιμετωπίσουν από κοινού τις παγκόσμιες προκλήσεις·
δ)	να υποστηρίξουν την ενίσχυση του ρόλου του κοινοβουλευτικού διαλόγου στη στρατηγική εταιρική σχέση· σημειώνει ότι ο Καναδάς έχει νόμιμο καθεστώς παρατηρητή στο Συμβούλιο της Ευρώπης· ζητεί να αυξηθεί η συνεργασία σε κοινοβουλευτικό επίπεδο και ζητεί το Συμβούλιο της Ευρώπης να προσκαλεί τακτικά τον Καναδά ως παρατηρητή σε διακοινοβουλευτικές συνεδριάσεις·
Συνεργασία σε θέματα εξωτερικής πολιτικής και πολιτικής ασφαλείας
ε)	να αυξήσουν τη συνεργασία με τον Καναδά για την αντιμετώπιση επικείμενων απειλών κατά της ασφάλειας στις κοινωνίες μας, όπως ο πόλεμος της Ρωσίας κατά της Ουκρανίας, οι υβριδικές επιθέσεις και οι παρεμβάσεις σε δημοκρατικές κοινωνίες και στις δύο πλευρές του Ατλαντικού, η αποφασιστικότητα της Κίνας, η αυξημένη αστάθεια στην εξωτερική πολιτική των ΗΠΑ, οι συνέπειες της κλιματικής αλλαγής και η κατάσταση στη Μέση Ανατολή·
στ)	να καταρτίσουν χάρτη πορείας για τη διασφάλιση της πλήρους και έγκαιρης εφαρμογής των δεσμεύσεων που αναλήφθηκαν στο πλαίσιο της εταιρικής σχέσης για την ασφάλεια και την άμυνα, ο οποίος παρέχει ένα συνεκτικό πολιτικό πλαίσιο για κοινές προσπάθειες στον τομέα αυτό στο πλαίσιο πρωτοβουλιών που συμπληρώνουν τη συνεργασία των μερών στο ΝΑΤΟ, όπως η δράση για την ασφάλεια στην Ευρώπη (SAFE) και το σχέδιο ReArm Europe·
ζ)	να αξιοποιήσουν περαιτέρω τη στήριξη της ΕΕ και του Καναδά για την κυριαρχία, την ανεξαρτησία και την εδαφική ακεραιότητα της Ουκρανίας, καθώς και την κοινή δέσμευση για την παροχή μακροπρόθεσμης πολιτικής, στρατιωτικής, οικονομικής και ανθρωπιστικής βοήθειας, μεταξύ άλλων, με την από κοινού προσπάθεια για τη δημιουργία μιας ισχυρής διεθνούς συμμαχίας υπέρ της χρήσης ακινητοποιημένων ρωσικών κρατικών περιουσιακών στοιχείων·
η)	να συντονίσουν κυρώσεις και τη διπλωματική απομόνωση της Ρωσίας με τη βοήθεια του Καναδά και άλλων εταίρων·
θ)	να επανεξετάσουν και να αυξήσουν τη συνεργασία με τον Καναδά για την καταπολέμηση των απειλών κυβερνοπολέμου και υβριδικού πολέμου και την αντιμετώπιση των αποσταθεροποιητικών δραστηριοτήτων και της παραπληροφόρησης·
ι)	να ενισχύσουν τον συντονισμό ΕΕ-Καναδά για την αντιμετώπιση των πολυδιάστατων προκλήσεων που θέτει η ανάπτυξη και η αποφασιστικότητα της Κίνας·
ια)	να συνεργαστούν με τον Καναδά για μια δίκαιη και διαρκή ειρήνη στη Μέση Ανατολή μέσω μιας λύσης δύο κρατών κατόπιν διαπραγματεύσεων· να ενισχύσουν τη συνεργασία για τη διασφάλιση της παροχής ανθρωπιστικής βοήθειας στους αμάχους στη Γάζα και να στηρίξουν όλες τις διπλωματικές και επιχειρησιακές προσπάθειες που αποσκοπούν στην ενίσχυση της συνολικής περιφερειακής σταθερότητας·
ιβ)	να καθιερώσουν εξαμηνιαίο διάλογο για την εξωτερική πολιτική, ώστε να καταστεί δυνατή η στρατηγική συνεργασία σε θέματα ύψιστης προτεραιότητας·
Ενίσχυση της πολυμερούς προσέγγισης
ιγ)	να ενισχύσουν περαιτέρω τη συνεργασία με τον Καναδά για την υπεράσπιση της πολυμερούς προσέγγισης με σκοπό την από κοινού αντιμετώπιση της αναδυόμενης και επικίνδυνης γεωπολιτικής πραγματικότητας που επηρεάζει τις κοινές αξίες, τα συμφέροντα και την ασφάλειά μας·
ιδ)	να ενισχύσουν τη συνεργασία ΕΕ-Καναδά σε πολυμερή φόρουμ μέσω του συντονισμού των θέσεων, της ευθυγράμμισης των πρωτοβουλιών και της συνεργασίας για την προάσπιση κοινών αξιών·
ιε)	να συνεργαστούν για τη διασφάλιση του ζωτικού ρόλου και της λειτουργίας πολυμερών οργανισμών, όπως ο ΟΗΕ, οι ομάδες G7 και G20 και το ΝΑΤΟ·
Συνεργασία στην Αρκτική
ιστ)	να εκφράσουν την ανησυχία τους για τη στρατιωτικοποίηση της Αρκτικής και να συνεργαστούν με τον Καναδά για τη διατήρηση της Αρκτικής ως περιοχής ειρήνης, σταθερότητας και συνεργασίας βάσει του διεθνούς δικαίου·
ιζ)	να συνεργαστούν στενά με τον Καναδά για τη διασφάλιση της αυτονομίας και του ρόλου της Γροιλανδίας, καθώς και της αυτενέργειας του γροιλανδικού λαού, στο πλαίσιο του αυξημένου γεωπολιτικού ενδιαφέροντος για την Αρκτική·
ιη)	να ενισχύσουν τη συνεργασία μεταξύ της ΕΕ, του Καναδά, της Δανίας και της Γροιλανδίας, με βάση την ιστορική συμφωνία που επιτεύχθηκε για την ειρηνική επίλυση μακροχρόνιων διασυνοριακών διαφορών·
Εμπόριο αγαθών και υπηρεσιών, ψηφιακό εμπόριο και επενδύσεις
ιθ)	να προωθήσουν τα οφέλη της CETA εντός των κρατών μελών και της ΕΕ, τα οποία περιλαμβάνουν, μεταξύ άλλων, αυξημένη πρόσβαση στην αγορά, απλουστευμένο εμπόριο και μειωμένους φραγμούς για τις ΜΜΕ·
κ)	να καλέσει τα 10 κράτη μέλη που δεν έχουν ακόμη επικυρώσει τη CETA να το πράξουν ταχέως, ως σημαντικό πολιτικό μήνυμα πριν από την 10ετή επέτειο της προσωρινής εφαρμογής της το 2027·
Παγκόσμιες εξελίξεις
κα)	να διασφαλίσουν στενό συντονισμό με τον Καναδά με σκοπό την κάλυψη κρίσιμων κενών, να ενισχύσουν τα πολυμερή αναπτυξιακά πλαίσια, να προωθήσουν τη βιώσιμη ανάπτυξη και τις διεθνείς εταιρικές σχέσεις χωρίς αποκλεισμούς και να διασφαλίσουν τη στήριξη της κοινωνίας των πολιτών και της δημοκρατικής ανθεκτικότητας·
Εκπαίδευση, έρευνα και δεσμοί μεταξύ των λαών
κβ)	να δώσουν ταχέως συνέχεια στη δέσμευση για εμβάθυνση της συνεργασίας σε τομείς όπως οι δεσμοί μεταξύ των λαών, ο πολιτισμός, η νεολαία, η στήριξη πολιτικών χωρίς αποκλεισμούς και το πλαίσιο της ψηφιακής εταιρικής σχέσης ΕΕ-Καναδά·
κγ)	να αυξήσουν την κοινωνική ανθεκτικότητα αξιοποιώντας τη σύνδεση του Καναδά με το πρόγραμμα «Ορίζων Ευρώπη», ενισχύοντας τη συνεργασία στην εκπαίδευση και την έρευνα, διευκολύνοντας τη διατλαντική κινητικότητα των νέων για εργασία, τις σπουδές και τον εθελοντισμό και διερευνώντας περαιτέρω τις ευκαιρίες για διαπροσωπικές σχέσεις και προγράμματα ανταλλαγής στο πλαίσιο των σπουδών, με βάση τα προγράμματα Erasmus και Erasmus +·
Συμπερασματικές παρατηρήσεις
κδ)	να συνεχίσουν να οικοδομούν μια πραγματικά ισότιμη εταιρική σχέση με τον Καναδά, με βάση την εμπιστοσύνη, τις κοινές αξίες και τα κοινά συμφέροντα·
[bookmark: _Hlk211440126]κε)	να προωθήσουν τη συμμετοχή σε πρωτοβουλίες συνεργασίας όχι μόνο με την κεντρική κυβέρνηση του Καναδά, αλλά και με τις περιφερειακές αρχές του και άλλους σχετικούς φορείς·
°
°	°
2.	αναθέτει στην Πρόεδρό του να διαβιβάσει την παρούσα σύσταση στο Συμβούλιο, στην Επιτροπή και στην Αντιπρόεδρο της Επιτροπής / Ύπατη Εκπρόσωπο της Ένωσης για θέματα εξωτερικής πολιτικής και πολιτικής ασφαλείας.

[bookmark: _Toc212109745]ΑΙΤΙΟΛΟΓΙΚΗ ΕΚΘΕΣΗ
Η εταιρική σχέση μεταξύ της ΕΕ και του Καναδά βασίζεται σε κοινές αξίες και σε κοινή δέσμευση υπέρ της δημοκρατίας, των ανθρωπίνων δικαιωμάτων, της βασισμένης σε κανόνες διεθνούς τάξης και του κράτους δικαίου. Ενόψει της αυξανόμενης παγκόσμιας αστάθειας και των πολλαπλών προκλήσεων που επηρεάζουν τόσο την ΕΕ όσο και τον Καναδά, η έκθεση υπογραμμίζει την ανάγκη για περαιτέρω ενίσχυση της εταιρικής σχέσης ΕΕ-Καναδά. Υπογραμμίζει επίσης την ανάγκη για παρακολούθηση των αποτελεσμάτων της συνόδου κορυφής ΕΕ-Καναδά της 23ης Ιουνίου 2025 μέσω συγκεκριμένων μέτρων που αποσκοπούν στην ενίσχυση της συνεργασίας σε βασικούς τομείς, όπως το εμπόριο, η ανταγωνιστικότητα και η ανθεκτικότητα, η διατλαντική ασφάλεια, η εκπαίδευση και η έρευνα, και η αντιμετώπιση της κλιματικής αλλαγής. Παράλληλα θα αναπτυχθεί η συνεργασία σε τομείς που δεν έχουν ακόμη εξετασθεί πλήρως στο πλαίσιο της εταιρικής σχέσης ΕΕ-Καναδά, όπως η ενίσχυση των δεσμών μεταξύ των λαών, ο πολιτισμός, η νεολαία και η στήριξη πολιτικών χωρίς αποκλεισμούς για όλους.

<FootprintIntro>Σύμφωνα με το άρθρο 8 του παραρτήματος Ι του Κανονισμού, ο εισηγητής δηλώνει ότι έχει συμπεριλάβει στην έκθεσή του εισηγήσεις για θέματα που αφορούν το αντικείμενο του φακέλου που έλαβε κατά την εκπόνηση του σχεδίου έκθεσης από τους ακόλουθους εκπροσώπους συμφερόντων που εμπίπτουν στο πεδίο εφαρμογής της διοργανικής συμφωνίας για ένα υποχρεωτικό μητρώο διαφάνειας[footnoteRef:4] ή από τους ακόλουθους εκπροσώπους δημόσιων αρχών τρίτων χωρών, συμπεριλαμβανομένων των διπλωματικών αποστολών και πρεσβειών τους:</FootprintIntro> [4:  Διοργανική συμφωνία, της 20ής Μαΐου 2021, μεταξύ του Ευρωπαϊκού Κοινοβουλίου, του Συμβουλίου της Ευρωπαϊκής Ένωσης και της Ευρωπαϊκής Επιτροπής για ένα υποχρεωτικό Μητρώο Διαφάνειας (ΕΕ L 207 της 11.6.2021, σ. 1, ELI: http://data.europa.eu/eli/agree_interinstit/2021/611/oj).] 

	2. Εκπρόσωποι δημόσιων αρχών τρίτων χωρών, συμπεριλαμβανομένων των διπλωματικών αποστολών και πρεσβειών τους

	Αποστολή του Καναδά στην Ευρωπαϊκή Ένωση


Ο ανωτέρω κατάλογος συντάσσεται υπό την αποκλειστική ευθύνη του εισηγητή.
Όταν φυσικά πρόσωπα προσδιορίζονται στον κατάλογο με το όνομά τους, με τα καθήκοντά τους ή και με τα δύο, ο εισηγητής δηλώνει ότι υπέβαλε στα ενδιαφερόμενα φυσικά πρόσωπα τη Δήλωση περί ιδιωτικότητας αριθ. 484 του Ευρωπαϊκού Κοινοβουλίου (https://www.europarl.europa.eu/data-protect/index.do), η οποία ρυθμίζει τους όρους που ισχύουν για την επεξεργασία των προσωπικών τους δεδομένων και τα δικαιώματα που συνδέονται με την εν λόγω επεξεργασία.



image1.png




